钦定古今图书集成/明伦汇编/交谊典/第072卷 > 《送谭山人归云阳序》元·结
## 钦定古今图书集成/明伦汇编/交谊典/第072卷 > 《送谭山人归云阳序》元·结

“吾于九疑之下，赏爱泉石，今几三年。能扁舟数千里
来游者，独云阳谭子。谭子文学，隐名山野，隐身云阳
之阿，世如君何？牧犊爱云阳之宰，峻公不出南岳三
十年，今得云阳一峰下，况谭子又在焉，彼真可家之
者耶？子去为吾谋于牧犊。”近峻公有泉石老树，寿藤
萦垂，水可灌田一夫，火可烧种菽粟，近泉可有十数
“间茅舍，所诣才通小船，吾则往而家矣。此邦舜祠之
奇怪，阳华之殊异，潓泉之胜绝，见峻公与牧犊尝一
二说之。松竹满庭，水石满堂，石鱼负樽，凫舫运觞，醉
送谭子，归于云阳。”漫叟。元次山序。